བརྗོད་སྙིང་།ཕྱི་ལོ༡༩༥༦ལོའི་བོད་ཟླ་༦པའི་ཚེས་ཤར་ལ།དེ་ནས་རྩིས་ལོ་གསུམ་གྱི་སྔོན་ལ་ཧོར་ཚོ་དགུའི་ནང་གི་རྫ་དམར་འཚོ་བ་ཡི་རྫ་དམར་ཁྱུང་རྒྱུད་སྐོར་གྱི་མི་གསུམ་གནམ་མཚོར་གནས་སྐོར་ལ་སོང་བ་ནས་ཕྱིར་ལོག་རྒྱུ་མ་བྱུང་བའི་གནས་ཚུལ་ཞིག་ཆགས།དེའི་ཕྱི་ལོར་མི་གསུམ་དེའི་སྐོར་ཅི་ཆགས་རྩད་གཅོད་བྱེད་པར་གུར་འབུམ་བསྟན་པ་བསམ་འགྲུབ་སོགས་མི་བཞི་སོང་བ་ཡང་ཕྱིར་ལོག་རྒྱུ་མ་བྱུང་བ་ཆགས་འདུགརྗེས་སུ་རིམ་པས་ཤེས་རྟོགས་བྱུང་བ་ལྟར་ན།དྭགས་པོ་རུ་བ་དང་དལ་སྦྱིན་རུ་བ་གཉིས་ཀྱིས་བསད་པའི་སྐོར་རྩད་ཆོད་ཡོད་པ་དང་།དེར་རྫ་དམར་ཚོ་བ་ན་དགྲ་ཇག་རྒྱག་པར་སྐད་གྲགས་ཆེ་བའི་གེ་མོ་དཔལ་ལྡན་ཟེར་བ་ཞིག་ཡོད་པ་དེ་ལ།དཔོན་ཞྭ་སྒྲ་འཆི་མེད་ཀྱིས་དགྲའི་ཁ་གཏད་དེ་ཁྱོད་གེ་མོ་དཔལ་ལྡན་གྱིས་འཇལ་དགོས།རྗེས་མའི་གྱོད་ཀྱི་ཁ་གཏད་དེ་ང་ཞྭ་སྒྲ་འཆི་མེད་ཀྱིས་འཇལ་ཡོང་།ཞེས་དགྲ་ཤ་ལེན་པའི་འགན་ཁུར་དགོས་པའི་བཀའ་བབས་ཤིང་།དེས་ཀྱང་དེ་དོན་དང་དུ་བླང་ནས་དྭགས་པོ་སྦྲ་ཆེན་ཚང་དམིགས་སུ་བཟུང་ནས་མི་གསོད་རྟ་འགྱེལ་གྱི་དོན་རྐྱེན་བྱུང་སྐོར་དང་།རྗེས་ལ་དེ་འདུམ་འགྲིག་གི་རིམ་པ་བཅས་གཙོ་གནད་དུ་བཟུང་ནས་བྲིས་པའི་དེབ་ཅིག་རེད།